Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 577/11/8803	Košice II, 25.4.2012
EEČ : 2-64-118-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Košice II
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
	V trestnej veci vedenej pre prečin zanedbanie povinnej výživy podľa § 207 ods. 1 Trestného zákona, ktorého sa mal dopustiť XXXXX na tom skutkovom základe, že v Košiciach a inde si neplní vyživovaciu povinnosť k svojmu synovi XXXXX nar. XXXXX, aj ked bol rozsudkom Krajského súdu XXXXX sp. zn. XXXXX XXXXX zaviazaný prispievať  na jeho výživu sumou 60,-E mesačne. Túto si však úmyselne neplní a tak dlhuje od júna 2010 doteraz k rukám matky XXXXX sumu vo výške 446,25 E
Právna veta:
lebo zanikla trestnosť činu
Odôvodnenie:
	Uznesením povereného príslušníka OO PZ XXXXX - XXXXX, sp. zn. ORPXXXXX zo dňa 31.08.2011 bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona pre skutok, ako je uvedený vo výroku tohto uznesenia.
	Po ukončení vyšetrovania predložil poverený príslušník OO PZ XXXXX - Jazero spis s návrhom na podanie obžaloby. Následne dňa 26.03.2012 obvinený XXXXX osobne doručil na Okresnú prokuratúru XXXXX XXXXX potvrdenie o zaplatení dlžného výživného europlatbou cez Tatrabanku, a.s., zo dňa 23.03.2012 vo výške 450,-E matke dieťaťa XXXXX.
	Z výpovede poškodenej XXXXX nevyplývajú také skutočnosti, ktoré by poukazovali že konaním obvineného boli spôsobené trvale nepriaznivé následky.
	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa § 207 , ak trestný čin nemal trvale nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.
	Vzhľadom na vyššie uvedené som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka